02/10/2009 | Administración LocalMunicipal
Dodro
Remisión anuncio relativo á aprobación definitiva da ordenanza fiscal reguladora da taxa pola prestación de servizos culturais e polo uso das instalacións municipais

Ordenanza fiscal reguladora da taxa pola prestación se servizos culturais e polo uso das instalacións municipais. ANUNCIO Aprobada definitivamente a ordenanza fiscal reguladora da taxa pola prestación de servizos culturais e polo uso das instalacións municipais, publícase o texto íntegro destas en anexo a este anuncio. Contra esta acto unicamente poderá interpoñerse directamente recurso contencioso-administrativo, na forma e prazos que establecen as normas da devandita xurisdición, de acordo co previsto polo artigo 19 do Texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo. Dodro, 24 de setembro de 2009 O alcalde Arturo Díaz Díaz ANEXO: ORDENANZA FISCAL REGULADORA DA TAXA POLA PRESTACIÓN DE SERVIZOS CULTURAIS E POLO USO DAS INSTALACIÓNS MUNICIPAIS. Artigo 1.- Fundamento e natureza. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das bases de réxime local, e de conformidade co disposto nos artigos 2 e 3 do Real Decreto Lexislativo 2/2004 de 5 de marzo polo que se aproba o texto refundido da Lei reguladora das facendas locais, este Concello establece a “taxa pola prestación de servizos culturais” e taxa “polo uso das instalacións públicas do Concello”, que se rexerá pola presente ordenanza fiscal, normas que atenden ó prevenido no artigo 57 do devandito Real Decreto Lexislativo 2/2004. Artigo 2.- Feito impoñible. Constitúe o feito impoñible da taxa a prestación de servizos culturais, cursos e outras actividades nos termos especificados nas tarifas da presente ordenanza, así como o uso das instalacións públicas. Artigo 3.- Suxeitos pasivos. Son suxeitos pasivos da taxa, en concepto de contribuíntes, as persoas físicas e xurídicas así como as entidades ás que se refire o artigo 35 da Lei Xeral Tributaria, que soliciten ou resulten beneficiadas polos servizos que constitúen o feito impoñible da taxa. Artigo 4.- Responsables.1. Responderán solidariamente das obrigas tributarias do suxeito pasivo as persoas físicas e xurídicas a que se refiren os artigos 41 e 42 da Lei Xeral Tributaria.2. Serán responsables subsidiarios os administradores das sociedades e os síndicos, interventores ou liquidadores de crebas, concursos, sociedades e entidades en xeral, nos supostos e co alcance que sinala o arrigo 43. Artigo 5.- Devengo. Considérase devengada a taxa, nacendo a obriga de contribuír, cando se inicie a prestación dos servizos suxeitos a gravame, entendéndose a estes efectos que dita iniciación se produce coa solicitude daqueles. Artigo 6.- Cota tributaria A contía desta taxa será a establecida na seguinte Tarifa: A. Actividades culturais: (euros/trimestre) 15 euros B. Actividades culturais verán (xullo-agosto): 15 euros o bimestre C. Cursos e obradoiros específicos: 3,50 euros por hora de actividade D. Escola de música -Música e movemento: Matrícula de 60 € válida para todo o curso. -Linguaxe musical: Matrícula de 90 € válida para todo o curso. -Aprendizaxe de instrumento musical: Matrícula de 90 € válida para todo o curso e por instrumento. As matrículas da Escola de Música poderán fraccionarse, previa solicitude na ficha de inscrición, en dous pagos de idéntica cantidade: un no momento de realizar a inscrición e o outro aos tres meses de dar comezo o curso. E. Uso de instalacións e locais culturais ou socio-comunitarios para uso reservado: Segundo o baremo da seguinte táboa: Así mesmo o Concello de Dodro reservase a capacidade de asinar convenios con calquera persoa física ou xurídica para acordar condicións máis beneficiosas no uso de instalación e locais culturais ou socio-comunitarios. Artigo 7.- Normas de xestión. As solicitudes presentaranse no Rexistro Xeral do Concello e lugares que se determine nas correspondentes convocatorias. As contías teñen carácter irreductible. Artigo 8.- Obriga de pago.1. A obriga de pago da taxa nace desde o momento en que se preste ou realice calquera dos servizos ou actividades aos que se refire esta Ordenanza.2. O pago da taxa terá lugar por ingreso directo no momento de solicitar ou de formalizar a inscrición, con carácter de depósito previo conforme ao disposto no artigo 26.1. a) da Lei 39/1988, na tesourería municipal ou en calquera das contas bancarias abertas a nome do concello.3. O pago será mensual ou trimestral segundo corresponda non podendo realizarse fraccións inferiores a unha mensualidade. No caso de uso de instalacións ou locais culturais ou socio-comunitarios o pago realizarase por solicitude. Artigo 9.- Beneficios fiscais. Fíxanse unhas bonificacións do: 20% ás persoas cun grao de minusvalía recoñecido legalmente entre o 33% e o 65%, e aos maiores de 65 anos.30% da cota aos membros de familia numerosa.50% ás persoas cun grao de minusvalía recoñecido legalmente do 66% ou superior e aos membros de familias numerosas.50% da cota aos membros da mesma unidade familiar a partires da terceira actividade cultural (bonos familiares). As bonificacións non serán acumulables, aplicarase á maior das porcentaxes de desconto á que teña dereito. Estes beneficios fiscais deberán ser solicitados expresamente polo suxeito pasivo perante o concello no momento de presentación da solicitude da prestación do servizo cultural. Para estes efectos deberá acompañarse documentación xustificativa da súa condición de membro de familia numerosa, grao de minusvalía ou idade segundo corresponda. Non se poderán recoñecer outros beneficios fiscais na presente taxa que os expresamente establecidos en normas con rango de lei ou os derivados dos tratados internacionais. Disposición final. A presente Ordenanza fiscal, que foi aprobada polo Pleno da Corporación na sesión do día 26 de xuño de 2.009 entrará en vigor o mesmo día da súa publicación no Boletín Oficial da Provincia, permanecendo en vigor ata a súa modificación ou derrogación expresa.